**Bilag 10**

Vederlag

***[Vejledning til Tilbudsgiverne***

*Bilaget skal udfyldes af Tilbudsgiver i forbindelse med afgivelse af tilbud. Tilbudsgiver skal udfylde de steder, der er markeret med […].*

*Nærværende vejledningsafsnit slettes, inden Kontrakten underskrives.]*

# Vederlag

## Generelt

Leverandørens samlede vederlag opgøres som anført i punkt 1.2 - 1.5.

Alle priser er angivet i DKK eksklusive moms.

Alle priser er faste, jf. dog nedenfor under punkt 1.4.

Leverandøren har ikke ret til andet vederlag, end der eksplicit følger af dette bilag.

Kunden har til enhver tid ret til, inden for de udbudsretlige rammer, at købe yderligere licenser til programmel omfattet af nærværende kontrakt på de vilkår, som følger af Kontrakten, dette Bilag 10 og Bilag 11.

## 1.2 Vederlag for Kundens udtræden

Kunden kan i henhold til Kontraktens punkt 4.2 udtræde af Kontrakten efter afklaringsfasen.

Leverandørens vederlag for Kundens eventuelle udtræden vederlægges på baggrund af Leverandørens dokumenteret, rimelige medgået tid, opgjort på baggrund af nedenstående timepris.

| **Udtrædelsestidspunktet** | **Timepris**  |
| --- | --- |
| Udtræden efter afklaringsfasen | […]  |

## 1.3 Vederlag for Løsningen

Leverandørens nedenstående vederlag for Løsningen omfatter samtlige vederlag, som Leverandøren har eller kan få ret til i henhold til Kontrakten frem til Overtagelsesdagen, herunder vederlag for anskaffelse og implementering af Løsningen.

|  |  |
| --- | --- |
| **Ydelse** | **Pris** |
| […] | […]  |
| […] | […]  |
| […] | […]  |
| […] | […]  |
| Leverandørens samlede vederlag for Løsningen | […]  |

Tilknyttede ydelser er ikke omfattet af vederlaget for Løsningen. Tilsvarende gælder for vedligeholdelse og løbende licensafgifter.

## 1.4 Vederlag for support- og vedligeholdelsesydelser

Leverandørens nedenstående vederlag udgør Leverandørens løbende vederlag for support og vedligeholdelse af Løsningen, herunder løbende licensafgifter.

|  |  |
| --- | --- |
| **Ydelse** | **Pris** |
| Årlig support- og vedligeholdelsesudgift | […] |

## 1.5 Vederlag for timebaserede ydelser

Leverandørens vederlag for tilknyttede ydelser og ophørsbistand (jf. Bilag 6), der ikke er indgået som en del af Leverandørens øvrige Ydelser, vederlægges på grundlag af medgået tid opgjort på baggrund af nedenstående timepris.

|  |  |
| --- | --- |
| **Timebaserede ydelser** | **Timepris** |
| Vederlag for tilknyttede ydelser og ophørsbistand | […] |

Den angivne timepris indeksreguleres én gang årligt. Reguleringen sker på grundlag af den forholdsmæssige ændring af det i bekendtgørelse nr. 76/1999 af lov om beregning af nettoprisindeks fastsatte nettoprisindeks. Første regulering sker tidligst 12 (tolv) måneder efter Kontraktens indgåelse. Reguleringen træder i kraft 3 (tre) måneder efter reguleringstidspunktet, og Leverandøren skal dokumentere og varsle reguleringen 1 (én) måned inden ikrafttræden.

# Fakturering

## 2.1 Leverandørens fakturering af udtrædelsesvederlaget

Leverandøren er berettiget til at fakturere Kunden efter Kontraktens ophør, såfremt Kunden udtræder af Kontrakten.

## 2.2 Leverandørens fakturering af Løsningen

Leverandøren er berettiget til at fakturere Kunden for Løsningen i overensstemmelse med nedennævnte betalingsplan, jf. Kontraktens punkt 21.

|  |  |
| --- | --- |
| **Faktureringstidspunkt** | **Fakturabeløb / % af vederlaget for Løsningen** |
| Overtagelsesdagen | 80 % |
| Driftsprøve bestået | 20 % |

Accepterede løsningsforslag, der er relateret til ændringsanmodninger, faktureres særskilt på Overtagelsesdagen, medmindre andet er aftalt.

## 2.3 Leverandørens fakturering af support- og vedligeholdelsesydelser

Leverandøren er berettiget til at fakturere Kunden for support- og vedligeholdelsesydelser i overensstemmelse med nedennævnte og Kontraktens punkt 21.

Den årlige support- og vedligeholdelsesbetaling forfalder til betaling kvartalsvis forud efter Overtagelsesdagen med 1/4 hver den 1. januar, 1. april, 1. juli og 1. oktober. Første gang support- og vedligeholdelsesbetalingen forfalder til betaling, betales en forholdsmæssig ydelse for perioden fra Overtagelsesdagen og indtil det pågældende kvartals udløb.

## 2.4 Leverandørens fakturering af tilknyttede ydelser og ophørsbistand

Leverandøren er berettiget til at fakturere Kunden løbende efter udførelse og levering af tilknyttede ydelser og ophørsbistand i overensstemmelse med Kontraktens punkt 22.

Kunden er dog tidligst forpligtet til at betale 30 (tredive) Dage efter fremsendelse af fyldestgørende faktura.

## 2.5 Leverandørens fremsendelse af fakturaer

Danske leverandører skal fremsende elektronisk faktura i OIOUBL-format eller i PEPPOL-format umiddelbart efter udløbet af det relevante faktureringstidspunkt.

Såfremt fakturaen fremsendes via scanningsbureau, er det stadig Leverandørens ansvar, at fakturaen overholder gældende krav til e-faktura. Kunden vil afvise fakturaer, som ikke overholder gældende krav til e-faktura.

Fakturaer skal fremsendes til:

EAN nr.: 5798000201767

Forsvarsministeriets Regnskabsstyrelse Arsenalvej 55 C

9800 Hjørring

Udenlandske leverandører skal fremsende faktura i PEPPOL-format eller i PDF-format umiddelbart efter udløbet af det relevante faktureringstidspunkt:

Forsvarsministeriets Regnskabsstyrelse Arsenalvej 55 C

9800 Hjørring

Under anvendelse af følgende e-mailadresser, hvis fakturaen fremsendes i PDF-format:

*FRS-KTP-KRE-INVOICE@mil.dk.*

*FMI-KTP-SC-IMPORT@mil.dk*

Hvis PEPPOL-formatet anvendes, fremsendes fakturaen til følgende e-mailadresse:

*FMI-KTP-SC-IMPORT@mil.dk*

Såfremt det er muligt, kan udenlandske leverandører fremsende elektronisk faktura i OIOUBL-format. Yderligere information kan findes på:

http://oioubl.info/classes/da/index.html

https://peppol.eu/downloads/post-award/

Fakturaer vedrørende Løsningen (jf. Kontraktens punkt 21.2) samt support og vedligeholdelsesydelser (jf. Kontraktens 21.3) skal som minimum indeholde:

1. Reference til kontraktens 48/53-nummer (48/53-0000xxxx)
2. Reference til kontraktens 46-nummer (460000xxxx)
3. Hvert leveret produkts positionsnummer, herunder mængde og pris samt eventuelt serienummer,
4. Bankadresse, SWIFT-kode og kontonummer eller IBAN-nr. for Leverandøren,
5. Oplysninger om Kundens kontaktperson, herunder navn og stabsnummer

Fakturaer vedrørende Timebaserede Ydelser (jf. Kontraktens punkt 21.4) skal som minimum indeholde:

1. Reference til kontraktens indkøbsordrenummer (450000XXXX)
2. Reference til kontraktens 46-nummer vedrørende Timebaserede Ydelser (460000xxxx)
3. Hvert leveret produkts positionsnummer, herunder mængde og pris samt eventuelt serienummer,
4. Bankadresse, SWIFT-kode og kontonummer eller IBAN-nr. for Leverandøren,
5. Oplysninger om Kundens kontaktperson, herunder navn og stabsnummer